જેરમી વેઈડ, નામથી નહીં ઓળખો, પણ આ માણસનો ચહેરો સામે આવી જાય એટલે તુરંત ઓળખી જશો. આઈપ વીસમાં જન્મેલા વેઈડનું જીવન નેયલેન્ડમાં ઉછર્યુ હતું. વેઈડનું તો એવુ માનવુ છે કે, જો હું કોઈ એવા પ્રદેશમાં જનમ્યો ન હોત, જ્યાં નદી ન હોત, પાણી ન હોત. તો પછી કોઈ દિવસ એનિમલ પ્લેનેટના શોમાં હું નજર પણ ન આવેત. ઈંગ્લેન્ડના કેમ્બ્રિજના સફલોકમાં આ માણસનું નિવાસસ્થાન આવેલુ હતું. જે નદી કિનારે છે. વિશાળ નદી અને આ વિશાળ નદીની નજીક એક પાંચ વર્ષનો છોકરો જેનું નામ જેરમી વેઈડ. જેરમીની એવી ઈચ્છા કે અંદર તરતી એકાદ માછલી પકડી હોય, અને તે પણ જો વિશાળ હોય, જે સામાન્ય માણસે કોઈ દિવસ જોઈ ન હોય, તો પછી મજા આવી જાય. પણ સમસ્યા એ હતી કે આ વિશાળ નદીમાં એ માછલી શોધવી કઈ રીતે. જ્યાં તમે પગ મુકો ત્યાં નદીનું એક રેલુ તમને રેલાવતુ લઈ જાય. સ્કુલમાંથી છુટીને વેઈડ રોજ આ નદી કિનારે બેસે. મમ્મી-પપ્પાની આજ્ઞા વિના આમા જવુ કેમ ? જોકે એકવાર તેણે હિંમત કરી લીધી. એક માછલીઓનું મહાકાય ઝુંડ આવી રહ્યું હતું. તેણે પકડવાની કોશિશ કરી, પણ એકપણ ન પકડાય. સાલ્લી આશ્ચર્યની વાત કહેવાય કે, આટલી માછલીઓ હતી, તેમાંથી એક પણ હાથમાં ન આવી. મતલબ આ જાનવરને પકડવુ એ સામાન્ય માણસના ગજા બહાર છે. તેના મનમાંએ વિચાર ચાલતો હતો, ત્યાં આપણા જેવો એક દરેકના જીવનમાં હોય, તેવો એક મિત્ર વેઈડના જીવનમાં પણ હતો. વેઈડની ઉંમર આઢ વર્ષની હતી. તેની સાથે જ ભણતો એક તેનો મિત્ર માછલીઓ પકડતો. વેઈડે તેને માછલીઓ પકડવા માટે મદદ માંગી. તેને શું તેના તો ડાબા હાથનો ખેલ હતો, તેણે વેઈડને માછલીઓ પકડતા શીખવાડ્યું. જ્યારે વેઈડે ઘરે પહેલી વિશાળકાય માછલી પકડી અને લાવ્યો ત્યાં જ મમ્મી-પપ્પાના દિમાગમાં અર્થીંગ લાગ્યો. આ અહીંથી નહીં રોકાય.